'Ruimtesprong' breek ook internet-rekord | Nuus24
'Ruimtesprong' breek ook internet-rekord
Video - Rekordboeke herskryf met reusesprong
Die Oostenrykse waaghals Felix Baumgartner het met 'n sprong vanuit 'n kapsule 39 km bo die aarde, die rekordboeke herskryf.
Rekordboeke herskryf met reusesprong
Waaghals se 'ruimtesprong' vertraag
Liewer laat as nooit vir YouTube op iPhone
Kaapstad – 'n Skouspelagtige sprong deur die Oostenrykse waaghals Felix Baumgartner vanuit 'n kapsule 39 km bo die aarde het Sondag ook 'n groot internetrekord laat spat.'n Regstreekse uitsending van Baumgartner se sprong op die videowebwerf YouTube het die rekord gebreek vir die regstreekse internetstroom met die meeste gelyktydige kykers ooit, het die webwerf berig.Tot soveel as 8 miljoen mense het op Red Bull se YouTube-kanaal gekyk hoe Baumgartner sy sprong voltooi.Die waaghals het ook ander, nie-digitale rekords gebreek: Sy sprong is van die hoogste punt ooit (39 044 m bo die aarde), en hy het geval teen 'n spoed van 1 380 km/h. Dit beteken hy is die eerste mens wat deur die klankgrens breek buite 'n vliegtuig.Die vorige rekord, wat 52 jaar gelede opgestel is, was 'n sprong vanaf 19 km bo die aarde.Die ballonvaart na die stratosfeer het sowat twee en 'n half uur geduur."Ek dink 20 ton het van my skouers af geval. Ek het die afgelope sewe jaar hiervoor voorberei," het Baumgartner aan die televisiestasie ServusTV in Oostenryk gesê in sy eerste onderhoud.'n Probleem met sy valhelm het hom amper gedwing om die sprong uit te stel, maar hy het besluit om voort te gaan.– Lees hier meer, en kyk hier na 'n video van Baumgartner se sprong.– Volg Nuus24 op Twitter.